**HOTĂRÂREA nr. 10/08.02.2022**

**privind constatarea încadrării în limitele incidenței cumulate la 14 zile și stabilirea unor măsuri în unităţile administrativ-teritoriale din judeţul Dâmboviţa**

 Având în vedere:

- prevederile Legii nr. 55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare;

- prevederile Legii nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, cu modificările și completările ulterioare;

- prevederile H.G. nr. 171/04.02.2022 privind prelungirea stării de alertă pe teritoriul României începând cu data de 7 februarie 2022, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- ordinul comun al ministrului sănătății și ministrului afacerilor interne nr. 30/1/2022 privind instituirea obligativității purtării măștii de protecție, a triajului epidemiologic și dezinfectarea obligatorie a mâinilor pentru prevenirea contaminării cu virusul SARS-CoV-2 pe durata stării de alertă;

Luând în considerare adresa Direcţiei de Sănătate Publică Dâmboviţa, înregistrată la Secretariatul tehnic permanent al CJSU din cadrul Inspectoratului pentru Situații de Urgență ”Basarab I” al județului Dâmbovița sub nr. 3517811/08.02.2022, prin care a fost comunicată rata de incidenţă cumulată la 14 zile;

În conformitate cu prevederile art. 11, alin. (1) coroborat cu art. 22 din Ordonanţa de urgenţă nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;

În considerarea aprobării tacite a proiectului de hotărâre nr. 10, comunicat spre analiză şi dezbatere membrilor Comitetului Judeţean pentru Situaţii de Urgenţă la data de 08 februarie 2022;

 În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004,

 **Comitetul Județean pentru Situaţii de Urgenţă Dâmbovița, adoptă prezenta**

**HOTĂRÂRE:**

 **Art.1. (1)** Se constată încadrarea în limitele incidenței cumulate la 14 zile, pentru fiecare unitate administrativ-teritorială din judeţul Dâmboviţa conform **Anexei nr. 1** la prezenta hotărâre.

**(2)** În toate unitățile administrativ-teritoriale din județul Dâmbovița, prevăzute în **Anexa nr. 1** la prezenta hotărâre, se vor aplica măsurile specifice prevăzute de H.G. nr. 171/04.02.2022, urmând a fi reevaluate în acord cu reglementările legale care vor fi adoptate în materie.

**Art.2. (1)** La nivelul tuturor unităților administrativ-teritoriale din județul Dâmbovița **este obligatorie** **purtarea măştii de protecţie doar de tip medical cu 3 pliuri sau FFP2 (N95),** astfel încât să acopere gura şi nasul, în toate spaţiile publice închise şi deschise, conform Ordinului comun al ministrului sănătăţii şi ministrului afacerilor interne nr. 30/1/2022.

 **(2)** Se instituie obligativitatea instituţiilor şi autorităţilor publice, operatorilor economici şi profesioniştilor din județul Dâmbovița de a organiza activitatea astfel încât să se asigure, la intrarea în sediu, efectuarea triajului epidemiologic şi dezinfectarea obligatorie a mâinilor, în condiţiile şi cu respectarea Instrucţiunilor generale privind măsurile de igienă, conform Ordinului comun al ministrului sănătăţii şi ministrului afacerilor interne nr. 30/1/2022.

**(3)** Măsurile prevăzute la art. 2, alin. (1) și (2) vor fi reevaluate în acord cu reglementările legale care vor fi adoptate în materie.

**Art.3.** Comitetele locale pentru situații de urgență din toate unitățile administrativ-teritoriale vor informa de urgență persoanele fizice/juridice/autoritățile care au locuința/sediul social/punctul de lucru în aceste unități administrativ-teritoriale, cu privire la obligativitatea măsurilor prevăzute de H.G. nr. 171/04.02.2022.

**Art.4.** La data intrării în vigoare a prezentei hotărâri orice dispoziții contrare acesteia stabilite prin hotărâri ale Comitetului Județean pentru Situații de Urgență Dâmbovița își încetează aplicabilitatea.

**Art.5.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, precum şi primarilor, în calitate de preşedinți ai Comitetelor Locale pentru Situaţii de Urgenţă, din toate unitățile administrativ-teritoriale de la nivelul județului Dâmbovița.

**PREŞEDINTELE C.J.S.U. DÂMBOVIŢA**

***PREFECT***

***CLAUDIA GILIA***

**Anexa nr. 1**

la Hotărârea Comitetului Județean pentru Situații de Urgență nr. 10/08.02.2022

| **Nr.crt.** | **LOCALITATE** | **Rata de incidență cumulată la 14 zile** |
| --- | --- | --- |
|  | ANINOASA | 14.19 |
|  | BĂLENI | 6.44 |
|  | BĂRBULEŢU | 3.8 |
|  | BEZDEAD | 10.07 |
|  | BILCIUREŞTI | 5.81 |
|  | BRANIŞTEA | 10.04 |
|  | BRĂNEŞTI | 12.68 |
|  | BREZOAELE | 6.96 |
|  | BUCIUMENI | 8.03 |
|  | BUCŞANI | 9.05 |
|  | BUTIMANU | 8.69 |
|  | CÂNDEŞTI | 11.45 |
|  | CIOCĂNEŞTI | 12.72 |
|  | COBIA | 3.1 |
|  | COJASCA | 2.24 |
|  | COMIŞANI | 8.19 |
|  | CONŢEŞTI | 5.05 |
|  | CORBII MARI | 7.42 |
|  | CORNĂŢELU | 1.5 |
|  | CORNEŞTI | 11.1 |
|  | COSTEŞTII DIN VALE | 6.42 |
|  | CRÂNGURILE | 11.98 |
|  | CREVEDIA | 27.16 |
|  | DĂRMĂNEŞTI | 10.94 |
|  | DOBRA | 4.91 |
|  | DOICEŞTI | 12.57 |
|  | DRAGODANA | 9.83 |
|  | DRAGOMIREŞTI | 10.7 |
|  | FINTA | 12.54 |
|  | GLODENI | 9.28 |
|  | GURA FOII | 7.33 |
|  | GURA OCNIŢEI | 11.19 |
|  | GURA ŞUŢII | 7.86 |
|  | HULUBEŞTI | 5.78 |
|  | I. L. CARAGIALE | 9.76 |
|  | IEDERA | 5.96 |
|  | LUCIENI | 12.83 |
|  | LUDEŞTI | 2.78 |
|  | LUNGULEŢU | 2.81 |
|  | MALU CU FLORI | 8.44 |
|  | MĂNEŞTI | 11.77 |
|  | MĂTĂSARU | 6.17 |
|  | MOGOŞANI | 5.94 |
|  | MOROENI | 6.32 |
|  | MORTENI | 10.14 |
|  | MOŢĂIENI | 3.6 |
|  | MUNICIPIUL MORENI | 13.11 |
|  | MUNICIPIUL TÂRGOVIŞTE | 18.68 |
|  | NICULEŞTI | 22.88 |
|  | NUCET | 7.32 |
|  | OCNIŢA | 10.51 |
|  | ODOBEŞTI | 7.99 |
|  | ORAŞ FIENI | 9.08 |
|  | ORAŞ GĂEŞTI | 14.47 |
|  | ORAŞ PUCIOASA | 19.25 |
|  | ORAŞ RĂCARI | 8.13 |
|  | ORAŞ TITU | 12.6 |
|  | PERŞINARI | 3.64 |
|  | PETREŞTI | 3.99 |
|  | PIETRARI | 10.68 |
|  | PIETROŞIŢA | 4.52 |
|  | POIANA | 4.39 |
|  | POTLOGI | 6.52 |
|  | PRODULEŞTI | 6.69 |
|  | PUCHENI | 1.83 |
|  | RACIU | 7.51 |
|  | RĂSCĂEŢI | 4.13 |
|  | RĂZVAD | 14.25 |
|  | RÂU ALB | 8.28 |
|  | RUNCU | 7.5 |
|  | SĂLCIOARA | 11.85 |
|  | SLOBOZIA MOARĂ | 2.02 |
|  | ŞELARU | 5.53 |
|  | ŞOTÂNGA | 10.98 |
|  | TĂRTĂŞEŞTI | 17.03 |
|  | TĂTĂRANI | 13.41 |
|  | ULIEŞTI | 5.05 |
|  | ULMI | 14.14 |
|  | VALEA LUNGĂ | 5 |
|  | VALEA MARE | 5.76 |
|  | VĂCĂREŞTI | 15.35 |
|  | VĂLENI-DÂMBOVIŢA | 11.39 |
|  | VÂRFURI | 3.35 |
|  | VIŞINA | 3.83 |
|  | VIŞINEŞTI | 9.98 |
|  | VLĂDENI | 8.1 |
|  | VOINEŞTI | 9.98 |
|  | VULCANA-BĂI | 9.82 |
|  | VULCANA-PANDELE | 8.1 |